Kim Chen In ikki yil ichida birinchi marta partiya harbiy komissiyasini chaqirdi

KXDR yetakchisi Kim Chen In ikki yil ichida birinchi marta Koreya Mehnat partiyasi markaziy harbiy komissiyasi yig‘ilishini o‘tkazdi, uning davomida mamlakat kuchishlatar tuzilmalarida kadr o‘zgarishlari amalga oshirildi. Bu haqda Koreya Markaziy telegraf agentligi xabar qilmoqda.
«Partiyaning markaziy harbiy komissiyasi qator a'zolarini lavozimidan ozod etish va lavozimga tayinlash to‘g‘risidagi, kuchishlatar tuzilmalarning qator yuqori mansabli xodimlarini lavozimidan ozod etish va lavozimga tayinlash to‘g‘risidagi, yangi kadrlarni tayinlash to‘g‘risidagi tashkiliy masalalar ko‘rib chiqildi», - deyiladi KXDRning rasmiy xabarida.
Shuningdek, agentlikdan ta'kidlashlaricha, Kim Chen armiyani mamlakat qadriyatlarini himoya qilish va inqilobning «mag‘lub bo‘lmaydigan quroli» bo‘lishga chaqirgan.
Eslatib o‘tamiz, avvalroq KXDR AQSh bilan sammitni bekor qilish haqida tahdid qilgandi.